Document ID: /roh_data/filtered/Billingualer_Corpus_interleaved-de-rm.jsonl.gz/942

This is a text translated from German to Rumantsch Grischun.
Verantwortliche für Kulturmarketing gewählt

Charlotte Schütt heisst die neu gewählte Verantwortliche für Kulturmarketing im Amt für Kultur. Sie tritt die Stelle am 1. März 2005 an. Im Zentrum ihrer Arbeit steht die Planung und Umsetzung des von der Regierung beschlossenen Entwicklungsschwerpunktes "Vermarktung der Kultur". Hier sollen unter anderem eine kulturspezifische Untermarke von "graubünden" aufgebaut sowie gezielt Verbreitungskanäle für kulturelle Aktivitäten in Graubünden geschaffen werden. Zugleich unterstützt Charlotte Schütt die drei kantonalen Museen in deren Marketing- und PR-Arbeit.

Die 47-jährige studierte Geografin und Museologin bringt reichhaltige Erfahrungen aus verschiedenen Kulturbereichen mit, die sie für die neue Stelle optimal qualifizieren. Ihre ersten Sporen verdiente sie sich im Freilichtmuseum Ballenberg ab, wo sie in einer Zeit des intensiven Ausbaus für verschiedenste Projekte wie Ausstellungen, Publikationen, Konzeption und Realisation von Veranstaltungen sowie für die Öffentlichkeitsarbeit mit verantwortlich zeichnete. Ab 1989 arbeitete Charlotte Schütt beim Schweizerischen Filmzentrum (heute "Swiss Films"), einer Promotionsstelle für den Schweizer Film im In- und Ausland. Hier sammelte sie breite Erfahrungen im Kulturmarketing und war wesentlich an zahlreichen neuen Projekten, so unter anderem dem Schweizer Filmpreis, beteiligt. Seit knapp vier Jahren leitet sie das Mühlerama in Zürich, ein von breiten Bevölkerungskreisen geschätztes Museum, das eine frühindustrielle Getreidemühle sowie Sonderausstellungen zu Themen rund ums Essen und zur Alltagskultur zeigt.

Charlotte Schütt ist seit Ende der 80er Jahre eng mit Graubünden verbunden und kennt den Kanton und dessen Kultur gut. Sie wohnte lange Jahre in Malans und Chur und engagierte sich in dieser Zeit in mehreren kulturellen Vereinen. So baute sie unter anderem die Geschäftsstelle des Vereins Museen Graubünden auf, dessen Vizepräsidentin sie bis heute ist.

Auskunftsperson

Flavia Kippele, Amtsleiterin Amt für Kultur, Tel. 081 257 27 17

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

Data: 07.01.2005

Elegì ina dunna responsabla per il marketing da la cultura

Charlotte Schütt è la nov elegida responsabla per il marketing da la cultura tar l'uffizi da cultura. Ella cumenza sia plazza il 1. da mars 2005. En il center da sia lavur stattan la planisaziun e la realisaziun dal punct central da svilup "commerzialisaziun da la cultura" che la regenza ha concludì. Qua duai vegnir furmada tranter auter ina sutmarca da "grischun" specifica per la cultura e creads chanals per la derasaziun intenziunada d'activitads culturalas en il Grischun. Il medem mument sustegna Charlotte Schütt ils trais museums chantunals en lur lavur areguard il marketing e las relaziuns publicas.

Charlotte Schütt (47) è geografa e museologa diplomada ed ha experientschas multifaras en differents secturs da la cultura che la qualifitgeschan en moda optimala per la nova plazza. Ses emprims merits ha ella gudagnà tar il museum al liber a Ballenberg, nua ch'ella ha collavurà durant in temp da svilup fitg intensiv a projects ils pli differents sco exposiziuns, publicaziuns, concepziuns e realisaziuns d'occurrenzas. Ella è er stada responsabla per las relaziuns publicas. A partir dal 1989 ha lavurà Charlotte Schütt tar il center svizzer da film (oz "swiss films"), in post da promoziun per il film svizzer en Svizra ed a l'exteriur. Qua ha ella gia rimnà experientschas cun il marketing da cultura ed è stada participada essenzialmain a divers novs projects, tranter auter al premi da film svizzer. Dapi stgars quatter onns maina ella il "Mühlerama" a Turitg, in museum stimà d'in grond circul da la populaziun. Quel museum preschenta in vegl mulin industrial cun in'exposiziun speziala davart temas che reguardan il mangiar e la cultura da la vita da mintgadi.

Dapi la fin dals onns 80 è Charlotte Schütt colliada stretgamain cun il Grischun ed enconuscha bain il chantun e sia cultura. Ella ha abità ditg a Malans ed a Cuira ed è s'engaschada durant quest temp en differentas uniuns culturalas. Uschia ha ella fundà tranter auter il secretariat da l'associaziun dals museums grischuns. Da quell'associaziun è ella anc adina vicepresidenta.

Persuna che dat infurmaziuns

Flavia Kippele, manadra da l'uffizi da cultura, tel. 081 257 27 17

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 07.01.2005